Diari Oficial de la Generalitat Valenciana


Sumari del DOGV 5663, del 19-12-2007 (2007/14383)

RESOLUCIÓ de 29 d'octubre de 2007, de la directora general de Ordenació del Territori, per la qual ordena la publicació de la modificació puntual número 9, que engloba les modificacions número 3, 4 i 5 del Pla general d'ordenació urbana: execució de la Sentència 109/03. Expedient número 208/98.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5663

Data del DOGV
:   19-12-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/14773


Data del document
:   29-10-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Sant Vicent del Raspeig
    * pla d'urbanisme
    * recurs administratiu
    * sentència

RESOLUCIÓ de 29 d'octubre de 2007, de la directora general de Ordenació del Territori, per la qual ordena la publicació de la modificació puntual número 9, que engloba les modificacions número 3, 4 i 5 del Pla general d'ordenació urbana: execució de la Sentència 109/03. Expedient número 208/98. [2007/14247]  
En relació amb el recurs contenciós administratiu núm. 2/376/99, seguit a instàncies de Felipe Fuster Tasa en la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, i en compliment de la Sentència número 109/03, dictada el dia 31 de gener de 2003, en el recurs contenciós referit, i vista la Sentència del Tribunal Suprem acordada en el recurs de cassació interposat contra aquella, us comuniquem que amb data 2 de febrer de 2007 el conseller de Territori i Habitatge va adoptar la resolució que a continuació literalment es transcriu:  
Resolució  
«Vist que la Sala Contenciosa Administrativa del Tribunal Superior de Justícia de la Comunitat Valenciana, Secció Segona, ha dictat la Sentència número 109/03, en relació amb el recurs contenciós administratiu número 2/376/99, la part dispositiva de la qual diu així:  
"Resolem: S'estima el recurs contenciós administratiu interposat per Felipe Fuster Tasa contra la desestimació per silenci del recurs ordinari interposat el 15 de juliol de 1998, davant de la conselleria d'Obres Públiques, Urbanisme i Transports, contra la Resolució de la Comissió Territorial d'Urbanisme d'Alacant de 8 de juny de 1998 que aprovà definitivament les modificacions 3, 4 i 5, integrants de la modificació puntual núm. 9 del Pla general d'ordenació urbana de Sant Vicent del Raspeig, actes administratius que s'anul·len per ser contraris a dret en allò que fa referència al punt núm. 4, concretat en el canvi de classificació de la part de sòl de la UA/29 necessària per a l'ampliació del cementeri."  
I la sentència del Tribunal Suprem, la part dispositiva de la qual diu així:  
"Resolem: Que, amb desestimació de l'únic motiu de cassació al·legat, declarem que no pertoca el recurs interposat pel lletrat de la Generalitat Valenciana, en nom i representació de l'administració de la comunitat autònoma valenciana, contra la Sentència pronunciada el 31 de gener de 2003, per la Secció Segona de la Sala Contenciosa Administrativa del Tribunal Superior de Justícia de la Comunitat Valenciana en el recurs contenciós administratiu número 376 de 1999, amb imposició a la referida administració autonòmica recurrent de les costes processals causades fins al límit pel concepte d'honoraris d'advocat del comparegut com a recorregut, de quatre mil euros."  
En virtut d'això, aquesta conselleria de Territori i Habitatge, de conformitat amb el que disposen els articles 103 i següents de la Llei reguladora de la jurisdicció contenciosa administrativa, disposa que es complisquen en els seus propis termes les expressades sentències del Tribunal Superior de Justícia i del Tribunal Suprem.»  
Per la seua banda, en compliment de l'expressada resolució, el Ple de l'Ajuntament de Sant Vicent del Raspeig, per unanimitat i en sessió celebrada el passat dia deu de setembre de dos mil set, va adoptar un acord del següent tenor literal:  
4. Adaptació del Pla general (9ª modificació puntual) a la sentència del TSJ que considera sòl urbà el destinat a l'ampliació del cementeri municipal.  
«De conformitat amb la proposta del regidor delegat d'Urbanisme, favorablement dictaminada per majoria per la Comissió Informativa de Territori i Infraestructures, en la sessió de 4 de setembre, en la qual exposa:  
Amb data 8 de juny de 1998 (DOGV de 27.10.98) la Comissió Territorial d'Urbanisme d'Alacant va aprovar definitivament la 9ª modificació puntual del Pla general que, entre altres actuacions, reclassificava de sòl urbà a sòl no urbanitzable part dels terrenys compresos en la UA-29 per tal de destinar-los a l'ampliació del cementeri (punt 4), adquisició que estava prevista per mitjà d'expropiació. Enfront d'aquest acord el propietari va interposar recurs contenciós administratiu davant del Tribunal Superior de Justícia de la Comunitat Valenciana (recurs núm. 376/99) que va ser estimat per mitjà de la Sentència de 31 de gener de 2003, quant a la classificació del sòl, però no quant a la seua calificació, és a dir, el sòl es considera urbà però destinat a l'ampliació del cementeri. El Tribunal admet, per necessària, la variació de la qualificació industrial per la de dotacional en la part destinada a cementeri.  
Contra l'anterior sentència, la conselleria competent en matèria d'urbanisme va interposar recurs de cassació davant del Tribunal Suprem, el qual va ser desestimat, i va quedar ferma l'anterior Sentència del TSJ.  
En execució d'aquestes resolucions judicials, el conseller de Territori i Habitatge va acordar, amb data 2 de febrer de 2007, la seua execució en els seus propis termes. El 26.02.07 (RE 2918) va ser comunicat a l'Ajuntament.  
Amb data 03.08.07 l'arquitecte municipal presenta nous plans d'ordenació del Pla general, datats al juliol de 2007 i retolats com a integrants de la 9ª modificació puntual del Pla general, on classifica el sòl d'ampliació del cementeri com a urbà i incorpora les modificacions aprovades definitivament fins a la data.  
Cal assenyalar que es tracta d'una adaptació del Pla general que no comporta en aquests moments una altra conseqüència que el compliment formal de la Sentència i l'ajust del Pla general a aquesta, atés que els terrenys afectats han sigut expropiats per l'Ajuntament sense qüestionar la classificació del sòl establida per la Sentència.  
El Ple municipal, per unanimitat,   
Acorda  
Primer. Aprovar els plans d'ordenació PO-RGS (full 5) i PO-ASU (full 14) del vigent Pla general municipal d'ordenació redactats per l'arquitecte municipal i datats el mes de juliol 2007, pels quals culmina l'execució de la Sentència del Tribunal Superior de Justícia, ratificada pel Tribunal Suprem, recaiguda en el recurs contenciós administratiu núm. 376/1999.  
Segon. Comunicar aquests acords a la conselleria de Medi Ambient, Aigua, Urbanisme i Habitatge, i remetre-li els plans d'ordenació aprovats.  
Tercer. Facultar la Sr. alcaldessa, i en nom seu el regidor d'Urbanisme, per a l'execució dels anteriors acords.»  
I en virtut d'això, resolc:  
Ordenar la publicació de la present resolució en el Butlletí Oficial de la Província i en el Diari Oficial de la Comunitat Valenciana.  
Alacant, 29 d'octubre de 2007.- La directora general d'Ordenació del Territori: Soledad Martínez Reig.